Γλυκό του κουταλιού με ξερά σύκα και μέλι
Μια εξαιρετικά ασυνήθιστη συνταγή: ένα γλυκό κουταλιού που δεν γίνεται από φρέσκα ζουμερά φρούτα αλλά από αποξηραμένα και, αντί για ζάχαρη, έχει μέλι.
300 γρ. ξερά σύκα, πολύ καλής ποιότητας, κομμένα στη μέση, 150 γρ. μέλι της αρεσκείας μας, κατά προτίμηση πευκόμελο, 500 γρ. νερό, 4-5 γαρίφαλα
Για το γλυκό του κουταλιού με ξερά σύκα και μέλι, βάζουμε σε μια κατσαρόλα μέλι με το νερό, τοποθετούμε σε μέτρια φωτιά και, όταν αρχίσει να βράζει και το μέλι διαλυθεί, ρίχνουμε τα σύκα μαζί με τα γαρίφαλαΧαμηλώνουμε τη φωτιά και αφήνουμε να σιγοβράσουν για περίπου 20 λεπτά, έως ότου γίνει ένα παχύ σιρόπι.Διατηρούμε σε αποστειρωμένα βάζα*.
Ξερά σύκα,Γλυκό Κουταλιού